Diari Oficial de la Generalitat Valenciana


Sumari del DOGV 2783, del 03-07-1996 (1996/838672)

ORDRE de 25 de març de 1996, de la Conselleria de Cultura, Educació i Ciència, per la qual s'autoritza l'ampliació d'una unitat d'Educació Preescolar al centre docent privat Purísima Concepción, de Quart de Poblet (València).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2783

Data del DOGV
:   03-07-1996

Secció del DOGV
:   ALTRES DISPOSICIONS

Número del document
:   1996/838672


Data del document
:   25-03-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 25 de març de 1996, de la Conselleria de Cultura, Educació i Ciència, per la qual s'autoritza l'ampliació d'una unitat d'Educació Preescolar al centre docent privat Purísima Concepción, de Quart de Poblet (València).   
L'expedient l'ha iniciat el representant del titular del centre docent privat Purísima Concepción, de Quart de Poblet (València), sol·licitant autorització per a l'ampliació d'una unitat en el nivell d'Educació Preescolar.  
Per Ordre de 24 de juny de 1991, de la Conselleria de Cultura, Educació i Ciència (DOGV de 18 de setembre), el centre va quedar configurat en el nivell d'Educació Preescolar amb 2 unitats i 80 llocs escolars de capacitat.  
La Unitat Tècnica ha emès informe favorable a allò sol·licitat, donat que el centre disposa dels espais i les condicions necessàries per accedir a allò sol·licitat.  
El centre té dos unitats autoritzades en el nivell d'Educació Preescolar i, per tant, amb l'ampliació sol·licitada pot impartir el segon cicle complet d'Educació Infantil, en compliment d'allò establert a la disposició transitòria cinquena del Reial Decret 1004/1991, de 14 de juny.  
La disposició transitòria cinquena, punt 3, del Reial Decret 1004/1991, estableix que per a impartir el segon cicle complet d'Educació Infantil, els centres que disposen d'autorització definitiva per a 1 ó 2 unitats hauran de completar el mínim de 3 unitats necessàries.  
Atesos la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny) pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1487/1994 d'1 de juliol (BOE de 28 de juliol), el Reial Decret 1004/1991, de 14 de juny (BOE de 26 de juny) pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzat l'ampliació d'1 unitat d'Educació Preescolar amb capacitat per a 40 llocs escolars al següent centre docent privat:  
Centre: Purísima Concepción.  
Domicili: plaça de la Creu, 7.  
Localitat: Quart de Poblet.  
Província: València.  
Codi: 32853719.  
Titular: Arquebisbat de València.  
El centre quedarà així configurat en el nivell d'Educació Preescolar amb 3 unitats i 120 llocs escolars de capacitat.  
L'esmentada capacitat estarà vigent mentre no s'autoritze la implantació del segon cicle d'Educació Infantil, dins del marc temporal del calendari d'aplicació vigent i atenent a les condicions previstes en l'Ordre d'aquesta Conselleria de 17 de juny de 1992 (DOGV de 16 de juliol).  
Aquesta autorització sortirà efectes a partir del curs acadèmic 95/96.  
DISPOSICIó ADDICIONAL  
Aquesta autorització produirà la inscripció corresponent en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 25 de març de 1996  
El conseller de Cultura, Educació i Ciència,  
FERNANDO VILLALONGA CAMPOS